AIM-120 AMRAAM

**AIM-120 AMRAAM** adalah satu peluru berpandu udara-ke-udara jarak sederhana termaju dan mempunyai keupayaan *Jarak Melangkaui Penglihatan* (BVR) dan boleh digunakan pada sebarang keadaan cuaca. Ia juga dikenali sebagai *Slammer* dalam Tentera Udara A.S. Apabila peluru berpandu AMRAAM dilancarkan, juruterbang NATO akan menggunakan "kod kecekapan" **Fox Three** dalam komunikasi radio, sama seperti mana peluru berpandu panduan aktif yang lain.
Peluru berpandu AIM-120 AMRAAM digunakan oleh Tentera Udara Amerika Syarikat, Tentera Laut Amerika Syarikat dan negara-negara sekutu A.S.

## Latar belakang
Program reka bentuk konsep bagi program AMRAAM telah disiapkan pada bulan Februari 1979, apabila Tentera Udara A.S telah memilih 2 dari 5 kontraktor pertahanan yang bertanding iaitu firma Hughes Aircraft Co. dan Raytheon Co., untuk menyambung program ini ke fasa pengesahan.

Semasa fasa pengesahan selama 33 bulan, kontraktor menyambung pembangunan peluru berpandu dengan membina pekakasan sebenar untuk menunjukkan konsep keupayaan teknologi sebenar peluru berpandu ini. Program ini telah ditamatkan pada bulan Disember 1981, setelah kedua-dua kontraktor melakukan ujian penerbangan yang mana memenuhi kehendak tentera udara dan laut. Tentera udara dan laut telah memilih Missile System Group dari firma Hughes Aircraft Co., Canoga Park, California, sebagai pemaju berskala penuh manakala firma Raytheon pula dipilih sebagai pengeluar. Kontrak pengeluaran telah dianugerahkan kepada kedua-dua kontraktor pada tahun 1987.

## Ciri-ciri
Peluru berpandu AMRAAM telah meningkatan keupayaan tempur tentera Amerika Syarikat dan tentera udara dari negara-negara sekutu Amerika Syarikat dalam menentang ancaman masa kini dan hadapan senjata udara-ke-udara tentera musuh.

Peluru berpandu AMRAAM adalah lebih laju, ringan dan kecil, membuatkan ia sangat berguna semasa digunakan dalam serangan sasaran pada aras rendah. Ia mengabungkan radar aktif dengan unit rujukan inersia dan sistem mikro komputer, menjadikan peluru berpandu ini kurang bergantung pada sistem kawalan tembakan pesawat. Setelah peluru berpandu menghampiri sasaran, radar aktifnya akan mengalih alih tugas untuk mengawalnya ke sasaran. Ini membolehkan juruterbang untuk menyerang sasaran-sasaran lain.

## Pengguna
; - Tentera Udara Diraja Australia
* F/A-18 Hornet (dipasang semasa program tingkat upaya pesawat Hornet)
; - Komponen Udara Belgium
* F-16 Fighting Falcon
; - Tentera Udara Diraja Bahrain
* F-16C/D
; - Arahan Udara Angkatan Tentera Kanada
* CF-18 Hornet
; - Tentera Udara Chile
* F-16C/D
; - Tentera Udara Republik Czech
* JAS 39 Gripen
; Tentera Udara Denmark
* F-16 Fighting Falcon
; - Tentera Udara Finland
* F-18 Hornet
; - Tentera Udara Jerman
* F-4 Phantom II
* Eurofighter Typhoon
; - Tentera Udara Greece
* F-4 Phantom II
* F-16 Fighting Falcon
; - Tentera Udara Hungary
* JAS 39 Gripen
; - Tentera Udara Israel
* F-15I
* F-16I
;
* Tentera Udara Itali
** Eurofighter Typhoon
** F-16 Fighting Falcon
* Tentera Laut Itali
** AV-8B+ Harrier II
; - Tentera Udara Diraja Jordan
* F-16 MLU
; - Tentera Udara Republik Korea
* F-15K
* KF-16
; - Tentera Udara Diraja Malaysia (120-C5)
* Northrop RF-5
* F/A-18D Hornet
; - Tentera Udara Diraja Belanda
* F-16A/B
* NASAMS
; - Tentera Udara Diraja Norway
* F-16A/B
* NASAMS
; - Tentera Udara Diraja Oman
; - Tentera Udara Pakistan
* F-16 Fighting Falcon
; - Tentera Udara Poland
* F-16C/D
; - Tentera Udara Portugal
* F-16 Fighting Falcon
; - Tentera Udara Republik Taiwan
* F-16A/B Blok 20
; - Tentera Udara Republik Singapura
* F-15SG
* F-16C/D
* F-5S/T
; - Tentera Udara Switzerland
* F/A-18 Hornet
;
* F-15S
;
* Tentera Udara Sepanyol
** Eurofighter Typhoon
** EF-18
* Tentera Darat Sepanyol
** NASAMS
* Tentera Laut Sepanyol
** AV-8B+
; - Tentera Udara Swedeen
* JAS 39 Gripen
* Saab Viggen
; - Tentera Udara Diraja Thailand
* JAS 39 Gripen
* F-16 Fighting Falcon ADF
; - Tentera Udara Turki
; - Tentera Udara Diraja British
* Panavia Tornado ADV
* Eurofighter Typhoon
;
* Tentera Udara Amerika Syarikat
** F-15
** F-16
** F-22A
* Tentera Laut Amerika Syarikat
** F/A-18 Hornet
** F/A-18E/F Super Hornet
* Kor Marin Amerika Syarikat
** AV-8B+
** F/A-18 Hornet

Pada awal tahun 2006, Tentera Udara Pakistan memesan 500 peluru berpandu AIM-120C-5 AMRAAM bernilai AS$ 650 juta sebagai sebahagian dari perjanjian perolehan pesawat F-16 untuk dilengkapkan pada pesawat F-16C/D Blok 52+ dan F-16A/B MLU.

Pada 2005 Tentera Udara Chile telah menerima peluru berpandu AIM-120 AMRAAM daripada Tentera Udara Amerika Syarikat sebagai sebahagian dari Rancangan Keamanan Puma yang mana Tentera Udara Chile juga menerima 10 buah pesawat F-16D. Pada tahun 2006, Tentera Udara Poland telah menerima pesawat baru F-16 Blok52+ bersama-sama peluru berpandu AIM-120C-5.

Pada tahun 2007, kerajaan A.S telah bersetuju untuk menjual 218 peluru berpandu AIM-120C-7 kepada Taiwan sebagai sebahagian dari pakej penjualan senjata besar-besaran. Pakej ini juga termasuk 235 peluru berpandu AGM-65G-2 Maverick. Jumlah pakej ini termasuk pelancar, penyelenggaraan, alat ganti, sokongan dan latihan dianggarkan bernilai AS$ 421 juta. Ia akan menyokong pembelian 120 peluru berpandu AIM-120C-5 dari Taiwan beberapa tahun sebelumnya.

## Lihat juga
### Peluru berpandu setanding
#### Dalam perkhidmatan
* AIM-7 Sparrow
* Vympel R-27
* Vympel R-33
* Vympel R-77
* MBDA MICA
* Sky Sword II
* SD-10

#### Sedang dibangunkan
* Peluru berpandu Astra
* MBDA Meteor

## Rujukan

## Pautan luar
* Peluru berpandu AIM-120 di laman web ''af.mil''